Det ble i 1999 gjort politisk vedtak om at Skjervøys tusenårssted skal ha en tilknytning til Leonhard Seppala, den verdenskjente hundekjøreren som vokste opp på Skjervøy. Opprinnelig så man for seg muligheten for å få etablert en musikkpaviljong i Seppalaparken i Skjervøy sentrum, men i 2008 ble det bestemt å knytte tusenårsstedet til en butikk på Skjervøy, kalt «Midt i Værret», som ligger ved stedet der Seppala vokste opp. I 2015 ble Seppalatunet åpnet og som blant annet forteller historien om Leonhard Seppala.